
Malaysia komited cari penyelesaian

Kerajaan pastikan
akses pasaran tak
terjejas, terus
pikat pelaburan
asing dan jaga
kebajikan pekerja

Oleh Ercy Gracella Ajos
ercy.gracella@bh.com.my

Kuala Lumpur: Datuk Seri
Anwar Ibrahim menegaskan ke-
rajaan komited sepenuhnya men-
cari penyelesaian terbaik bagi
memnielihara dan memastikan ak-
ses pasaran tidak terjejas, selain
terus menarik pelaburan asing
dan menyokong Kkesejahteraan
pekerja serta perniagaan di Ma-
laysia.

Perdana Menteri mengakui ke-
rajaan memahami kebimbangan,
kerisauan dan kesulitan yang di-
hadapi pekerja, pengeluar dan
perniagaan dalam sesetengah
sektor susulan tarif timbal balik
sebanyak 24 peratus dikenakan
Amerika Syarikat (AS) ke atas
negara ini.

“Kami menegaskan tekad un-
tuk mengatasi dan menyesuai-
kan diri dengan cabaran ini. Ja-
ngan salah faham, kami meman-
dang isu tarif ini dengan serius,”
katanya menerusi hantaran vi-
deo mengulas tarif AS, semalam.

Beliau juga memberi jaminan
bahawa Malaysia tidak akan me-
ngalami kemelesetan buat masa
ini meskipun pelaksanaan tarif
oleh AS memandangkan ekono-
mi negara kekal berdaya tahan.

Anwar juga menegaskan, Ma-
laysia tidak akan memperkenal-
kan tarif balas terhadap AS.

“Jika tarif 24 peratus itu di-
laksanakan, dari perspektif eko-
nomi, unjuran pertumbuhan Ke-
luaran Dalam Negara Kasar
(KDNK) 2025 sebanyak 4.5 hingga
5.5 peratus perlu disemak semu-
la.

“Bagaimanapun, buat masa
ini, saya beri jaminan bahawa
kerajaan tidak menjangkakan ke-
melesetan di Malaysia,” katanya
yang juga Menteri Kewangan
sambil menambah asas makro-
ekonomi negara masih kekal ku-
kuh.

Mengulas lanjut, Perdana Men-
teri berkata, sebagai negara per-
dagangan terbuka. Malaysia
menganggap keputusan unilater-
al AS mengenai tarif timbal balik
itu sebagai ancaman besar ke-
pada sistem perdagangan dan pe-
laburan global semasa.

Menegaskan tarif tambahan di-
kenakan ke atas setiap negara
berdagang dengan AS itu sebagai
penolakan terhadap prinsip per-
dagangan bebas dan terbuka di
bawah Pertubuhan Perdagangan
Dunia (WTO), beliau berkata, ke-
san jangka sederhana hingga
panjang akan mencabar.

“Tarif ini juga memberi kesan
kepada hampir setiap rakan per-
dagangan dan pelaburan Mala-
ysia dan dijangka memberi kesan
kepada pertumbuhan ekonomi
global.

“Walaupun ada beberapa pe-
ngecualian, sebahagiannya me-
lindungi sektor semikonduktor,
iaitu kategori eksport terbesar
Malaysia ke AS, tarif baharu ini
tetap akan memberi kesan buruk
kepada banyak industri Malaysia
termasuk tekstil, perabot, getah,
dan plastik.

“Kerajaan MADANI 1mema-
hami kebimbangan, keresahan
dan kesulitan yang dihadapi pe-
kerja, pengilang dan perniagaan
dalam sektor-sektor ini dan kami
menegaskan tekad kami untuk
mengatasi dan menyesuaikan di-
ri dengan cabaran ini,” katanya.

Mengulangi penegasan keraja-
an mengambil serius isu tarifitu,
Anwar berkata, alasan Malaysia
dikenakan tarif timbal balik se-
banyak 24 peratus disebabkan ne-
gara ini mengenakan tarif 47 pe-
ratus ke atas import AS ke sini
dibuat dengan asas pengiraan
yang cacat.

“Bagaimanapun, respons kami

& Kerajaan MADANI memahami
kebimbangan, keresahan dan
kesulitan yang dihadapi pekerja,
pengilang dan perniagaan dalam
sektor ini dan kami menegaskan

tekad kami untuk mengatasi dan
menyesuaikan diri dengan
cabaran ini ]

Anwar Ibrahim,
Perdana Menteri

akan tetap tenang, tegas dan ber-
pandukan kepentingan strategik
Malaysia. Dalam semangat un-
tuk mengekalkan hubungan po-
sitif dan progresif dengan semua
rakan dagang, Kerajaan MADA-
NI akan berusaha berunding de-
ngan AS secara Konstruktif.

“Ta untuk menjaga akses pa-
saran yang penting, memelihara
keyakinan pelabur dan memas-
tikan hasil yang adil untuk pe-
ngeksport kami. Secara ringkas-
nya, kita mesti mencari penye-
lesaian yang boleh diterima ber-
sama, adil dan saksama untuk
masalah ini,” katanya.

IMITI analisis impa

Katanya, beberapa usaha ini su-
dah pun dimulakan dengan Ke-
menterian Perdagangan Antara-
bangsa dan Industri (MITI) dan
Kementerian Luar Negeri sedang
menganalisis impak secara ter-
perinci.

Selain itu, menjalankan simu-
lasi, berunding dengan pihak
berkepentingan dalam pelbagai
industri dan berkomunikasi se-
cara langsung dengan rakan se-
jawat dalam Kerajaan AS serta
syarikat-syarikat AS yang telah
lama beroperasi di Malaysia.

Beliau juga menegaskan, asas
makroekonomi Malaysia tetap
kukuh termasuk perbelanjaan
isi rumah yang mantap, pelabu-
ran domestik yang kuat, hasil

pelancongan yang sihat dan pe-
laksanaan pelan induk negara
yang berterusan.

“Oleh itu, asas ekonomi Kkita
yang kukuh akan membolehkan
kita mengharungi cabaran ini da-
ri kedudukan yang kukuh dan
bersedia,” katanya.

Tambahnya, perdagangan Ma-
laysia dibina atas rangkaian pel-
bagai rakan kongsi serantau dan
global yang terjalin selama ber-
tahun-tahun, termasuk melalui
ASEAN, Perjanjian Komprehen-
sif Dan Progresif Bagi Perkong-
sian Trans-Pasifik (CPTPP), Per-
kongsian Komprehensif Ekono-
mi Serantau (RCEP) dan rundi-
ngan sedang berlangsung dengan
Kesatuan Eropah serta memper-
dalam hubungan di seluruh Glo-
bal Selatan.

“Kerajaan telah mengambil be-
berapa langkah awal untuk me-
nangani kesan tarif ini, terma-
suk penubuhan National Geoeco-
nomic Command Centre (NGCC),
yang saya ketuai.

“Dalam minggu akan datang,
MITI akan mengemukakan ka-
jian mendalam mengenai kesan
tarif ke atas beberapa sektor eks-
port ke AS. Menteri MITI juga
akan mengadakan mesyuarat
maya dengan semua Menteri
Ekonomi ASEAN untuk menye-
diakan respons ASEAN yang ter-
koordinasi.

“Kajian kesan ke atas sek-

tor-sektor tertentu akan dijalan-
kan untuk menentukan bentuk
sokongan untuk sektor-sektor
akan terjejas teruk akibat pelak-
sanaan tarif. Semua pilihan akan
dikaji dan dipertimbangkan un-
tuk memastikan kesejahteraan
rakyat dan sektor perniagaan ki-
ta,” katanya.

Selain itu, beliau berkata, ke-
rajaan juga akan mempercepat-
kan agenda reformasi ekonomi
dan industri seperti digariskan
dalam pelan induk seperti Pelan
Induk Perindustrian Baharu 2030
(NIMP 2030), Pelan Hala Tuju Per-
alihan Tenaga Kebangsaan (NE-
TR) dan lain-lain untuk membina
daya tahan ekonomi dan industri
Malaysia jangka panjang.

“Di peringkat serantau, Kkita
akan memperkukuh Kkerjasama
dengan negara-negara jiran ASE-
AN, antara yang terkesan dengan
tarif tertinggi oleh AS. Malaysia,
sebagai Pengerusi ASEAN akan
memimpin usaha untuk memper-
sembahkan satu suara serantau
yang bersatu, mengekalkan ran-
taian bekalan yang terbuka dan
berdaya tahan dan memastikan
suara kolektif ASEAN didengari
dengan jelas dan tegas di pentas
antarabangsa.

“Kita mesti mengakui bahawa
pusingan tarif besar-besaran ini
mungkin baru permulaan caba-
ran yang lebih besar di luar eko-
nomi.

“Kita semua mesti bersedia se-
cara mental untuk mengharungi
potensi badai yang akan datang
dan bekerjasama sebagai sebuah
negara untuk memastikan ke-
makmuran kita berterusan.

“Tetapi kerajaan ini sedia un-
tuk menangani dan mengurang-
kan cabaran terbabit.

“Kami akan melakukannya,
bukan sendirian dan bukan de-
ngan cara konfrontasi, tetapi de-
ngan kerjasama bersama rakan
dan sahabat secara konstruktif.

“Yakinlah, Kerajaan MADANI
akan terus mengutamakan Ke-
pentingan Malaysia, rakyat, per-
niagaan dan pengeksport,” ka-
tanya.




